ইসকন মন্দির, লেস্টার
ইসকন লেস্টার হল একটি হরে কৃষ্ণ মন্দির যা ইংল্যান্ডের পূর্ব মিডল্যান্ডস অঞ্চলের কেন্দ্রীয় লেস্টারে অবস্থিত। মন্দিরটি যুক্তরাজ্যের আন্তর্জাতিক কৃষ্ণভাবনামৃত সংঘ (ইসকন) দ্বারা পরিচালিত ১৬টি ধর্মীয় ও সাংস্কৃতিক কেন্দ্রের একটি। মন্দিরটি হিন্দুধর্মের মধ্যে গৌড়ীয় বৈষ্ণব সম্প্রদায়ের কৃষ্ণবাদ বা কৃষ্ণ-কেন্দ্রিক ঐতিহ্য অনুসরণ করে। তাদের দর্শন ভগবত গীতা (শ্রীকৃষ্ণের বানী) এবং ভাগবত পুরাণ নামে পরিচিত সংস্কৃত গ্রন্থের উপর ভিত্তি করে। হিন্দুধর্মের কিছু রূপের বিপরীতে গৌড়ীয় বৈষ্ণব ঐতিহ্য একেশ্বরবাদী এবং কৃষ্ণকে ঈশ্বরের সর্বোচ্চ রূপ এবং ঈশ্বরের সমস্ত অবতারের উৎস হিসেবে পূজা করে।